open-index/open-wikipedia-markdown huggingface dataset:
Charles Spencer King

**Charles Spencer «Spen» King** (1925–2010) var en britisk bildesigner og en viktig skikkelse i Rover og etter hvert også British Leyland.

Etter å ha fullført skolegangen sin i 1942 ble han lærling i Rolls-Royce.  Han gikk over til Rover i 1945, hvor onklene hans Maurice og Spencer Wilks jobbet.  Til å begynne med jobbet han med prototypene JET1 og T3, som eksperimenterte med gassturbindrift.  I 1959 ble han hovedingeniør på nye kjøretøysprosjekter.  Han er best kjent for å ha ledet gruppene som utviklet den avanserte Rover P6-serien, som ble lansert som 2000 i 1963, og for storselgeren Range Rover, som ble lansert i 1970.  I tillegg jobbet han med den Rover-baserte Maurader sportsbilen i 1950 samt mange eksperimentelle kjøretøyer og prototyper.

Etter at Rover ble overtatt av Leyland Motor Corporation, som senere ble British Leyland (BL), jobbet han med modellene Triumph TR6, Triumph Stag og Triumph TR7 samt den nyvinnende 16-ventilers motoren basert på Triumph Dolomite Sprint.  Andre BL-modeller ble tatt fram under hans lederskap, men King var ofte frustrert over arbeidsforholdene i den turbulente britiske bilindustrien.  Manglende finansiering og dårlig kvalitet på sluttproduktet, samt konflikter mellom arbeidere og ledelse bidro til dette.

Mens han fra 1979 var formann for BL Technology tok han fram en rekke avanserte lette og aerodynamiske prototyper.  Mange av teknologiene her ble senere brukt i andre BL-produkter, slik som K-serien motorer og også brukt av andre fabrikanter.

King pensjonerte seg i 1985.

Han døde 26. juni 2010, etter en sykkelulykke.

## Referanser


## Litteratur
* Holloway, Hilton (1996). *End of a Range of 26 Years.* *[[The Times]]*
* Praagh, Anna van (2004). *4x4s aredangerous, uglyand driven by idiots... I know, I invented them.* Mail on Sunday
* (2003). *Rover went radical with sensational P6.* Western Daily News
* Whisler, Timothy (1999). *The British Motor Industry 1945-1994.*. Oxford: Oxford University Press.

## Eksterne lenker
* The Unofficial Austin Rover Resource – Spen King Interview (engelsk)
Josef Škvorecký

**Josef Skvorecky** (født 27. september 1924 i Náchod, Tsjekkoslovakia, død 3. januar 2012) var en tsjekkisk forfatter og forlegger som tilbrakte mye av sitt liv i Canada. Skvorecky og hans kone var i lang tid tilhengere av tsjekkiske dissident-forfattere før kommunismens fall i hjemlandet. 

Etter den andre verdenskrig begynte Skvorecky å studere ved Det medisinske fakultet ved Karlsuniversitetet i Praha. Han tok sin doktorgrad i filosofi i 1951. Mellom 1952 og 1954 hadde han militærtjeneste i den tsjekkoslovakiske hæren. Skvorecky arbeidet i en kortere periode som lærer, oversetter og redaktør på 1950-tallet. Etter den sovjetiske invasjonen av Tsjekkoslovakia i 1968 flyttet Škvorecký og hans kone, sammen med forfatter og skuespiller Zdena Salivarová, til Canada. De fleste av hans romaner er tilgjengelig på engelsk. Skvorecky døde av kreft i januar 2012 i Toronto i Canada. Blant hans mange litterære utmerkelser er Neustadt International Prize for Literature (1980). Skvorecky ble nominert til Nobels fredspris i 1982, og i 1992 ble han medlem av Order of Canada. 

## Referanser


## Eksterne lenker
* 
* 
* 
*  Biography and Bibliography
*  Biography av Jan Čulík
Susannah Constantine

**Susannah Caroline Constantine** (født 3. juni 1962 i London) er en britisk TV-programleder, stylist, journalist og forfatter, best kjent fra TV-programmene «What not to wear» og «Trinny & Susannah undress».

## Karriere
I starten av karrieren arbeidet hun for både Giorgio Armani i USA og John Galliano i London. Hun møtte Trinny Woodall i 1994, og har samarbeidet med henne i flere prosjekter etter dette. I perioden 2001-2005 var de programledere på BBC Two for «What not to wear» (i Norge kalt *[[Motepolitiet]]*), en stor suksess hvor de lærte britiske kvinner hvordan de burde kle seg etter sin figur. Constantine var jevnlig benyttet som stylist på The Oprah Winfrey Show. De siste årene har Constantine og Woodall besøkt andre land og lært dem hvordan kvinner bør kle seg. De er nå i Norge for å lage en sesong herfra.

## Referanser


## Eksterne lenker
* 
*
Bestandsskogbruk

I **bestandsskogbruket** er bestandet en behandlingsenhet. Det vil si at bestandet består av samme treslag eller treslagsfordeling, samme bonitet og alle trærne har tilnærmet samme alder. Produksjonstiden er klart avgrenset bestandsvis (omløpstid). Flatehogst er mest vanlig i bestandsskogbruket, og foryngelsen skal etableres så kort tid som mulig etter at hogsten er utført.

## Se også
* Skogbruk i Norge
Carlos Soria

**Carlos Soria** (1949–2012) var en argentinsk advokat og politiker. Han døde 1. januar 2012, fra et skuddsår, under ikke-fastsatte omstendigheter. 

Soria ble immatrikulert ved Universitetet i Buenos Aires og han tok sin juridiske embetseksamen i 1973. Soria ble gjenvalgt som ordfører i General Roca i 2007, da han fikk overveldende 73% av stemmene. Soria døde 1. januar 2012, under nyttårsfeiringen med sin familie. Han ble skutt i ansiktet og ble umiddelbart fraktet til et nærliggende sykehus, hvor han døde få minutter etter ankomst. Politiet har fremdeles ikke fastslått om dødsfallet var forårsaket av en ulykke eller om det var et attentat. Hans kone ble først mistenkt etter å ha blitt sett kranglende med ektemannen tidligere på dagen. Den 61 år gamle Soria hadde få uker tidligere tatt over som guvernør i delstaten Río Negro. Viseguvernør Alberto Weretilneck, som tok over som guvernør etter Soria, uttalte i et intervju at det er opp til rettssystemet å finne ut hva som skjedde. 

## Referanser


## Eksterne lenker
* Offisielt nettsted for Río Negro-provinsen
* Soria/Weretilneck 2011
Torbjørn Afdal

__NOTOC__

**Torbjørn Afdal** (født 25. oktober 1917 på Voss, død 15. januar 1999 i Bærum) var en norsk møbeldesigner. Han ble uteksaminert ved Statens Håndverks- og Kunstindustriskole i 1946 og fikk med en gang jobb hos designkontoret Tegnekontoret Bruksbo AS.
      
Sammen med Norwald Rydjord og Rolf Hesland ble han en av de ledende designerne hos Tegnekontoret Bruksbo og også i Skandinavia. Hans møbler ble innkjøpt av Jacqueline Kennedy da hun var førstedame i Det hvite hus. Hans møbler ble også innkjøpt av den japanske keiseren. På sine eldre dager designet han Stortingets stoler og stoler og bord til tinghuset i Oslo. Videre designet han kontoret til daværende statsminister Gro Harlem Brundtland. På utstillingen Norwegian Icons Oslo 2013 er han representert med en rekke av sine møbler. I katalogen for utstillingen står det blant annet at Afdal var blant etterkrigstidens mest produktive møbeldesignere. Videre står det at Afdals arbeider kjennetegnes fremst av en forfinet materiale- og formforståelse. Rundt 1960 fikk Afdals møbeldesign et mer arkitektonisk preg og armlenestolen Broadway var, sammen med jaktstolen Hunter, et av hans kunstneriske høydepunkter fra perioden. 

Afdal var også kunstnerisk leder for Bruksbo møbelverksted på Plus i Fredrikstad.  

Afdal tilhørte den Skandinaviske-/danske designtradisjonen og brukte i sine design tradisjonelt formspråk med rene linjer og solide konsturksjoner. Hans mest brukte materialer var teak og palisander i kombinasjon med skinn og stål.
Han var sterkt påvirket av danske møbeldesign og blir feilaktig ofte oppgitt å være en dansk designer.  
      
## Utstillinger
* 11. Deutsche Handverksmesse i München i 1958  
* 1960 Triennalen i Milano
    
## Utmerkelser
Han fikk gullmedalje for spisestuen «FORM» (11. Deutsche Handverksmesse i München i 1959)   
  
## Kjente møbler
* Loveseat – Stol – 1955 (Tegnekontoret Bruksbo AS)   
* Lasse – Settbord – 1955 (Tegnekontoret Bruksbo AS)   
* Baccus – Barskap – 1955 (Tegnekontoret Bruksbo AS)   
* Minerva – Kontorstol – 1965 (Tegnekontoret Bruksbo AS)   
* FORM – Spisestue – 1960   
* Krobo – Flerbruksbenk – 1960 (Tegnekontoret Bruksbo AS)
* Darby - Stol, skjenk og bord - 1962 (Tegnekontoret Bruksbo AS)
* Hunter - Stol - 1962  (Tegnekontoret Bruksbo AS)

Produsenter av hans møbler er blant andre Mellemstrands Trevareindustri As, Vigrestad (barskap «Baccus» i palisander), Haug Snekkeri (settbord «Lasse») og Nesjestranda Møbelfabrikk (Darby stolen, Darby skjenk og spisebord).

## Referanser


## Eksterne lenker
* Omtale hos Lauritz.com 
* Triennale di Milano
Ivangorod festning

**Ivangorod festning** ligger i byen Ivangorod i Leningrad oblast i Russland. Den ligger på østre bredd av elva Narva, ved grensen mellom Russland og Estland, og rett overfor festningen Hermannsfeste i Narva. 

## Historie
Festningen ble opprettet i 1492 under styret til Ivan III av Moskva og ble oppkalt etter ham. Festningen hadde til hensikt å forsvaret området mot Sverdbroderordenen som kontrollerte området på andre siden av elven, herunder festningen Hermannsfeste. Festningen er firkantet, og dekker et område på 150 m² og har 14 meter høye murer.

Festningen kom under svensk kontroll i 1581, men freden i Teusina i 1595 ga den tilbake til russisk kontroll. I 1612 ble den igjen erobret av svenskene, og freden i Stolbovo i 1617 gjorde slutt på den ingermanlandske krigen og gjorde hele Ingermanland til svensk område under Gustav II Adolf. I 1704 ble festningen igjen russisk etter erobring av Peter den store under den store nordiske krig.

Festningen er i dag et museum.

## Eksterne lenker
* 
* Museets nettsider
* Artikkel om Ivangorod festning
* Artikkel og bilder om Ivangorod festning
* Høyoppløselig satellittfoto fra Google Maps
Ġāzī av Irak

**Ġāzī I ibn Fayṣal** (arabisk: ; *Ġāzī ibn Fayṣal al-Awwal ibn aš-Šarīf Ḥusayn al-Hāšimī*; født 1912 i Mekka, Emiratet Ǧabāl Šammar, død 4. april 1939 i Bagdad, Kongeriket Irak) var konge av det hasjimittiske Kongeriket Irak fra 1933 til 1939. Før det hadde han en kort periode vært Det arabiske kongedømmet Syrias kronprins i 1920. 

Ġāzī var en panarabisk nasjonalist som motsatte seg den britiske innflytelsen i landet. Han døde under mystiske omstendigheter i sin sportsbil, og han ble etterfulgt av sønnen Fayṣal. Enkelte har ment statsminister Nūrī as-Saʿīd fikk ham drept. 

## Referanser
Fotangel

**Fotangler** er små hindre som strøs på bakken for å stanse eller forsinke ferdsel til mennesker, hester, andre pakkdyr eller kjøretøy. De er som oftest utstyrt med fire 5–6 cm lange pigger, plassert slik at én vender opp uansett hvordan fotangelen blir liggende. 
Fotangler kan for eksempel brukes for å bremse eller stoppe fiender som rykker fram i krig eller beskytte mot tyver og innbrudd.
En lignende konstruksjon, men større, er panserhinderet og stridsvognsperringen tsjekkisk pinnsvin.

Fil:Caltrop.jpg|Amerikansk variant som hurtig tømmer bildekket for luft gjennom rørene i fotangelen


## Se også
  
* Tsjekkisk pinnsvin, stridsvognhinder av lignende konstruksjon og funksjon
* Spansk rytter, flyttbare  hindre av spisse stokker
* Spikermatte, matte med spisse spikre for å punktere dekk og stoppe kjøretøy
* Piggtråd, gjerdetråd med jernpigger
* Dyresaks, fangstredskap og felle av to jernbøyler som klapper sammen når en berører dem
* Selvskudd, innretning som automatisk utløser skudd fra skytevåpen
* Miner, sprengladning som går av ved trykk eller berøring
* Barrikade, forskansning under gatekamper

## Litteratur
* 

## Eksterne lenker
* 
*
Amrita Acharya

**Amrita Acharya** (født 24. desember 1990 i Nepal) er en britisk skuespillerinne med ukrainsk og nepalsk bakgrunn. Hun kom til Norge sammen med familien da hun var 13 år, og de bosatte seg i Tromsø. Seks år senere, etter å ha fullført videregående skole, flyttet hun til England. Hun har en bachelorgrad fra Academy of Live and Recorded Arts i London.

## Karriere
Acharya spilte rollefiguren Irri i TV-serien *[[Game of Thrones (TV-serie)|Game of Thrones]]* fra 2011, sesong en og to. Selv om personen hun spiller lever mye lenger i bøkene serien er basert på, ble hun skrevet ut i andre sesong. I filmen *[[The Devil's Double]]* fra 2011 spilte Acharya en skolejente, og i 2019 fikk hun en rolle i eventyrfilmen Missing Link. Hun er kjent fra serien *The Good Karma Hospital* og *[[Frikjent]]* (sesong 2) og hadde en sentral rolle i filmen *[[There’s Something in the Barn]]* fra 2023.

## Referanser




## Eksterne lenker
* 
* Amrita Acharya hos Filmweb
Fayṣal II av Irak

**Fayṣal II** (arabisk: ; *Fayṣal aṯ-Ṯānī*; fullt navn: ; *Fayṣal ibn Ġāzī ibn Fayṣal ibn Hāšimī ibn aš-Šarīf Muḥammad ibn ʿAbd al-Maʿīm ibn ʿAwn ibn Muḥsin ibn ʿAbd Allāh al-Ḥusayn ibn ʿAbd Allāh Šarīf Makkah*; født 2. mai 1935 i Bagdad, død 14. juli 1958 samme sted) var den tredje og siste kongen av det hasjimittiske Kongeriket Irak fra 1939 til 1958. Han tiltrådt som monark i mai 1953 da han ble 18 år. I mellomtiden var hans onkel prins Abd al-Ilah regent og de facto statsoverhode. Regenten undertegnet en traktat med Storbritannia i 1948 noe som styrket britisk innflytelse. I 1955 ble Faisal presset til å undertegne Bagdad-pakten der Irak ble alliert med Storbritannia, Iran, Tyrkia og Pakistan i en antikommunistisk blok.

Han ble offentlig henrettet under 14. juli-revolusjonen sammen med flere medlemmer av sin familie, noe som betydde slutten på monarkiet i Irak, som så ble en republikk.  

Han var utdannet ved Harrow School i London (under andre verdenskrig) sammen med sin fetter som senere ble kong Hussein av Jordan. 

## Referanser
Fortis Petroleum

**Fortis Petroleum Corporation AS** er et norsk oljeselskap grunnlagt i april 2010 med fokus på letevirksomhet i modne områder i Nordvest-Europa. Selskapet har kontorer i Asker og Stavanger. Administrerende direktør er Michael S. Haagaard og styreleder er Rune Omdahl. Selskapet hadde fem lisenser på norsk sokkel i sin portefølje i slutten av januar 2012 hvorav to av disse ble utdelt i APA 2011.

## Historie
**Fortis Petroleum** ble grunnlagt i april 2010, og på eiersiden sto medlemmer i selskapets ledergruppe samt selskapene PGS og Consema. Strategien er leting i modne områder i Nordvest-Europaog gradvis vekst.
I september 2010 overtok Fortis leteselskapet **[[Excel Expro]]** (tidligere kalt **[[Flying High]]**). Året etter ble Fortis prekvalifisert som lisenshaver på norsk sokkel og tok over 3 letelisenser fra Skeie Energy: PL 455, PL 500 og PL 509 S, alle i Nordsjøen. Selskapet fikk i 2012 tildelt 2 lisenser i TFO 2011-runden: PL 626 og PL 631, begge i Nordsjøen.

## Referanser


## Eksterne lenker
* Hjemmesiden til Fortis Petroleum
Majallie Whbee

**Majallie Whbee** (født 12. februar 1954) er en israelsk politiker og medlem av Knesset for det politiske partiet Kadima. I en kortere periode satt han som fungerende president da tidligere president Moshe Katzav tok ut permisjon. Whbee er druser og han ble dermed den første ikke-jøde til å fungere som Israels statsoverhode.

Wahabi har bachelorgrad i historie fra Det hebraiske universitetet i Jerusalem og mastergrad fra Universitetet i Haifa. Whbee tjenestegjorde i Israels forsvar. Han deltok i Libanon-krigen i 1982. 

Wahabi møtte daværende forsvarsminister Ariel Sharon for første gang i 1981. I 1996 begynte han som Sharons personlige ambassadør til Israels arabiske naboer, Egypt og Jordan. Han fikk et sete i Knesset ved valget i 2003 som medlem av partiet Likud. Ved valget i 2006 beholdt Whbee sitt sete i Knesset, men denne gangen som medlem av partiet Kadima. I oktober 2007 begynte Whbee i kabinettet til Ehud Olmert som assisterende utenriksminister. Whbee beholdt sitt sete ved valget i 2009, fremdeles som medlem av Kadima.

## Referanser


## Eksterne lenker
Tokyobukta

**Tokyobukta** (東京湾, Tōkyō-wan), tidligere navn **Edobukta** (江戸湾, Edo-wan), er en bukt i den søndre delen av Kantoregionen ved Japans hovedstad Tokyo. Den omgis av Bosohalvøya i øst og Miurahalvøya i vest. I bukta finnes det en rekke kunstige øyer som er bygget under meiji- og Taishōperioden, og det finnes bare én naturlig øy i bukta, Sarushima.

Det ligger en rekke havner i Tokyobukta. United States Navy og Japans maritime selvforsvarstyrker har hver en base i Yokosukas havn. 

## Referanser


## Eksterne lenker
*
Broen

***Broen*** (svensk tittel: *Bron*, dansk tittel *Broen*) er en dansk-svensk kriminalserie som gikk på tv fra 2011 til 2018. Hovedpersonene i de to første sesongene av serien er de to etterforskerne Saga Norén, som jobber for politiet i Malmö, og Martin Rohde, som jobber for politiet i København. 

Serien har også blitt sendt på NRK.

Seerrettighetene til seriens to første sesonger er solgt til 160 land, og en del av episodene hadde mer enn 1.5 million seere i Sverige.

## Handling, sesong 1
Liket av en svensk politiker blir funnet midt på Øresundsbroen, på grenselinjen mellom Sverige og Danmark. Det viser seg imidlertid å være to lik, hvor den ene halvdelen tilhører en dansk prostituert som var meldt savnet flere år forut for funnet. Saga Norén og Martin Rohde leder etterforskningen for å finne morderen.

## Nyinnspillinger
I USA fikk en nyinnspilling av TV-serien tittelen *The Bridge*, og hadde premiere i juni 2013. Her ble handlingen lagt til grensen mellom USA og Mexico, og hadde blant andre Diane Kruger, Demián Bichir, Annabeth Gish, Ted Levine og Duane Whitaker på rollelista.

Det er også spilt inn en fransk-engelsk versjon av TV-serien med namnet *The Tunnel*, der et lik blir oppdaget i kanaltunnelen mellom England og Frankrike. Denne serien hadde premiere i oktober 2013, og ble spilt av engelske Stephen Dillane og franske Clémence Poésy som motstykkene til henholdsvis Kim Bodnias og Sofia Helins roller.

## [[Spin-off]]s
I Malmö, hvor hovedkvarteret til hovedpersonen Saga Norén ligger, har muséer separatutstillinger med rekvisitter fra TV-serien. Til Malmö kommer det også mange turister for å besøke innspillingsstedene, og Malmö Turisme arrangerer guidede turer. 

## Rolleliste
*Sofia Helin – Saga Norén
*Kim Bodnia – Martin Rohde
*Dag Malmberg – Hans
*Christian Hillborg – Daniel Ferbé
*Ellen Hillingsø – Charlotte Söringer
*Magnus Krepper – Stefan Lindberg
*Puk Scharbau – Mette Rohde
*Emil Birk Hartman – August

## Referanser


## Eksterne lenker
* 
*  NRKs programsider
Tegnekontoret Bruksbo

**Tegnekontoret Bruksbo** var et norsk designkontor etablert i 1941 av Per Tannum og Arne Remlov. Møbeldesignet til firmaet tilhøre den «skandinaviske» (danske) designepoken, med fokus på rene linje og moderne utforming.

Blant designerne som var tilknyttet Bruksbo var blant annet Torbjørn Afdal, Norwald Rydjord og Rolf Hesland.

## Referanser
Joplin

**Joplin** er en by i Jasper County og Newton County sørvest i delstaten Missouri i USA. Joplin er den største byen i Jasper County, men er ikke administrativt senter. Ved folketellingen i 2010 hadde byen  innbyggere.

Selv om mange tror at byen er oppkalt etter ragtime-komponisten Scott Joplin, som bodde i byen Sedalia litt lengre nord, så er Joplin i virkeligheten oppkalt etter pastor Harris Joplin, en tidlig nybygger og grunnlegger av områdets første metodistiske menighet. Joplin ble grunnlagt i 1873 og fikk betydelig vekst som følge av utvinning av sink. Veksten stanset imidlertid etter andre verdenskrig, da prisen på metallet falt kraftig. Den kjente veien Route 66 passerer gjennom byen, som nevnes i Bobby Troups legendariske sang om veien.

22. mai 2011 ble Joplin rammet av en svært kraftig tornado, som medførte 160 omkomne og over 900 skadede, i tillegg til total ødeleggelse av flere tusen hus og bygninger.

## Referanser


## Eksterne lenker
* 
*  Innbyggertall 2010–2019 – United States Census Bureau
Gibbsitt

**Gibbsitt** er en mineralsk form  av aluminiumhydroksid Al(OH)3. Den er et av mineralene i bauksitt.

## Eksterne lenker
*
Physcopedaliodes

***Physcopedaliodes*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae). Slekten, som bare omfatter én kjent art, er én av ganske mange slekter som ble spaltet av fra den kjempestore slekten *[[Pedaliodes]]* i 1964.

## Utseende
En middelsstor, brun sommerfugl. Oversiden er mørkbrun med en stor, oransje flekk ved bakhjørnet av hver forvinge, men uten øyeflekker.
Undersiden er gråbrunt spraglete.

## Levevis
Larvene utvikler seg trolig på bambus i slekten *Chusquea*, i likhet med de fleste andre Pronophilina.

## Utbredelse
Arten er utbredt i Peru og Bolivia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Pronophilina 
***************** Slekten *Physcopedaliodes* Forster, 1964
****************** *[[Physcopedaliodes physcoa]]* (Hewitson, 1862)

## Kilder
* Markku Savela's Lepidoptera and some other life forms: Sjekkliste over artene. Hentet 22.1. 2012.
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* Brower, A.V.Z. (2011) ''Physcopedaliodes'' på ''Tree of life''
* Bilder av ''Physcopedaliodes physcoa''
Bergkrystall (novelle)

***Bergkrystall*** (tysk: *Bergkristall*) er en novelle av den østerrikske forfatteren Adalbert Stifter (1805–68). Den ble først publisert i tidsskriftet *Die Gegenwart* i 1845 og senere i Stifters novellesamling *Bunte Steine* (1853). Da den først ble publisert i 1845 hadde novellen tittelen *Der heilige Abend*.

Romanen skildrer barna *Konrad* og *Sanna*, som «går seg vill i et dramatisk fjellandskap, berger seg såvidt gjennom en iskald natt, og blir funnet dagen etter». Historien foregår på julaften (derav den opprinnelige tittelen *Der heilige Abend*), og de to søskene skal gå fra landsbyen Gschaid gjennom et fjellpass til morens hjem i Milsdorf med gaver til besteforeldrene. Det er et nedarvet fiendskap mellom de to landsbyene, og barnas foreldre er det eneste ekteskap som gå tvers av den mentale grensen. På vei hjem blir barna overrasket av snøvær; de kommer bort fra veien, går oppover mot fjellet og må overnatte i en grotte. I løpet av natten holder de varmen med kaffe fra termos, og blir overveldet over skjønnheten i naturen: nordlyset og lyden av isbreen. Om morgenen går de nedover igjen, og møtes av letemannskaper. Under leteaksjonen etter barna gjenoppstår vennskapet mellom de to landsbyene. Barnas veksling mellom «tapt» og «gjenfunnet» i løpet av julehøytiden blir sammenlignet med den kristne påskehøytidens død og oppstandelse, og den nye vennskapet mellom landsbyene sammenlignes med pinsens fellesskap.

Novellen er filmatisert to ganger: av Österreichischer Rundfunk i 1999, og av Joseph Vilsmaier i 2004.

## Norsk utgave
* I antologien *Fortellinger I* i serien Mesterverk fra verdenslitteraturen. Gyldendal, 1975. ISBN 82-05-05670-6
** Antologien gjenopptrykt som *Mesterfortellinger fra verdenslitteraturen*. Gyldendal, 2001. ISBN 82-05-27828-8

## Referanser
Yuan Zhen

**Yuan Zhen** (kinesisk: 元稹, pinyin: *Yuán Zhen*; født 779, død 831) var kinesisk dikter under Tangdynastiet.

Han bodde i Luoyang i provinsen Henan og var fra 801 til 806 likesom Bai Juyi lektor ved palassbiblioteket. Etter at hav var falt i unåde hos keiser Xian Zong, gikk det ujevnt med hans videre løpebane. Yuan Zhen var en god venn av Bai Juyi for forfatter av *Yingyings biografi*. I 813 forfattet en gravinnskrift for Du Fu.

## Referanser
Adalbert Stifter

**Adalbert Stifter** (født 23. oktober 1805 i Český Krumlov i Tsjekkia, død 28. januar 1868 i Linz) var en østerriksk forfatter. Han regnes som en av de store tyskspråklige forfatterne fra 1800-tallet, men er lite kjent utenfor dette språkområde.

## Liv og virke
### Bakgrunn
Faren, som var linhandler, omkom i en ulykke da Adalbert var 12 år gammel, og gutten vokste opp med bestefaren på en liten gård. Han gikk etterhvert på klosterskole, og begynte å studere jus ved Universitetet i Wien i 1826. Han fullførte aldri studiene, livnærte seg som huslærer og følte seg lenge som «udugelig til enhver stilling»

### Maler
Stifter var også aktiv som landskapsmaler. Livet ble besværlig; han mistet ungdomskjæresten Fanny Greipel, fikk et grått ekteskap og mistet to stedøtre på opprivende vis. Han fikk omsider, 45 år gammel, en borgerlig stilling som skoleinspektør i Øvre Østerrike. Han var en lidenskapelig natur, og da han i 1863 ble syk, med leverkreft, gikk han inn i en periode med depresjoner, gråteanfall, angst og frykt for kolera. Sykdommen ble forverret av de inntrykkene han fikk av at Preussen angrep Østerrike i 1866, og depresjonene førte ham til sist til selvmord.

### Forfatter
Stifters forfatterskap omfatter romanene *Der Nachsommer* (1857, «Ettersommer») og *Witiko* (1865-67); og en rekke noveller. I *Nachsommer* opplever hovedpersonen en etisk og estetisk utvikling da han under en fjellvandring kommer til et avsides hus oversådd av roser. Han opplever etterhvert 'Skjønnhetens mysterier', også foreningen med en kvinne. Romanen *Witiko* beskrives som «den 'bøhmiske Iliade', som i klassisk episk bredde forteller om hvordan tsjekkerne, gjennom opprør og rettens seier, blir til et folk.» De mest kjente av novellene er *Brigitta* (1844), som drøfter indre skjønnhet, og *[[Bergkrystall (novelle)|Bergkrystall]]* (1845), om to barn som går seg vill i fjellene. *Brigitta* inngår i hans seks bind med *Studien* (1844–1850), mens *Bergkrystall* og fem andre noveller som også hadde navn fra geologien ble samlet i *Bunte Steine* (1853). De fleste av hans tekster var skrevet før 1848, og flere av dem ble omskrevet flere ganger. «Fra den ene utgaven til den andre ser man manéren forsvinne, stilen blir mer objektiv og sober, det sentimentale viker plassen for ekte følelse og ukunstlede bilder.»

## Referanser


## Eksterne lenker
* 
* 
*
Gold

**Gold** (engelsk for gull) kan sikte til:

* ''Gold'' (Kiss-album), en samleplate
* **, en samleplate med Steps

Personer
* Jamie Gold, TV-produsent
* Lex Gold, fotballspiller
* Marian Gold, musiker

## Se også
* Golden (pekerside)
Harald Gullskjegg

**Harald Gullskjegg** var en norsk høvding, og var småkonge i Sygnafylke (Sogn) på 800-tallet. 

Sagaen forteller at han var far til Ragnhild Haraldsdatter, som var gift med Halvdan Svarte. Gullskjegg fikk ingen sønner, men hans barnebarn Harald, barn av Ragnhild og Halvdan Svarte, ble oppfostret på gården hans. Før sin død overlot han Sygnafylke til Harald. Ragnhild døde like etter sin far, og Harald døde påfølgende vår, bare 10 år gammel. Da Halvdan Svarte hørte om sin sønns død reiste han dit og gjorde krav på Sygnafylke. Folket der tok vel imot den nye kongen, og Halvdal Svarte satte Atle jarl fra Gaular til å styre i riket. Halvdan Svarte giftet seg ifølge sagaen senere med Ragnhild Sigurdsdatter og fikk med henne sønnen Harald Hårfagre.

Ifølge sagaen arver altså den første Harald det rike morfaren Harald Gullskjegg hadde i Sogn, men dør selv like etterpå, slik at faren Halvdan Svarte arver Sygnafylke av sin sønn. Siden blir det etter sagatradisjonen født en ny sønn av Halvdan Svarte, også han med navnet Harald, og også denne gang med en Ragnhild, denne gang en som oppgis å være av dansk kongeslekt på morssiden: "Mor til Ragnhild var Tyrne, datter til kong Klakk-Harald i Jylland; hun var søster til Tyre Danmarksbot, som var gift med Gorm den gamle som rådde for Danevelde den gang." 

Historikeren Claus Krag legger i "Norges Historie fram til 1319" til grunn at Harald Gullskjegg faktisk var morfar til den Harald som senere skulle bli kjent som Harald Hårfagre. Tolkningen må innebære at han antar at de to sønnene med navnet Harald som nevnes i Halvdans Svartes saga er en og samme person, eller at han mener den andre Harald er et litterært grep av Snorre for å knytte Hårfagreætten tettere til Østlandet og Danmark. Dette kan stemme med at den åpenbart mytologiske fortellingen om "Ragnhilds drøm" knyttes til den andre Ragnhild.

## Referanser
Junea

***Junea*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Ganske store sommerfugler med litt flikete vinger. Oversiden er brun med en del små, lyse flekker. Undersiden er kontrastrikt tegnet i hvitt, grått og svart, med en rad en avrundet firkantede øyeflekker som går over begge vingepar litt utenfor midten. Vingene er tannete i spissen av forvingen og ved bakhjørnet av bakvingen.

## Levevis
Disse sommerfuglene lever i overgangen mellom tåkeskog og høyslette (páramo) mellom 2800 og 3500 meter over havet. Larvene utvikler seg på bambus i slekten *Chusquea*. De voksne sommerfuglene blir tiltrukket til gjødsel og åtsler.

## Utbredelse
Slekten er utbredt langs Andesfjellene fra Colombia i nord til Bolivia i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Pronophilina 
***************** Slekten *Junea* Hemming, 1964
****************** *[[Junea doraete]]* (Hewitson, 1858)
****************** *[[Junea dorinda]]* (C. & R. Felder, 1862)

## Kilder
* Markku Savela's Lepidoptera and some other life forms: Sjekkliste over artene. Hentet 22.1. 2012.
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Butterflies of the Andes – *Junea doraete* http://www.learnaboutbutterflies.com/Andes%20-%20Junea%20doraete.htm

## Eksterne lenker
* 
* Brower, A.V.Z. (2011) ''Junea'' på ''Tree of life''
Dinah (sang)

**«Dinah»** er en amerikansk populærmusikksang. Melodien ble skrevet av Harry Akst. Teksten ble skrevet av Sam M. Lewis og Joe Young. Den ble introdusert av Eddie Cantor i *[[Kid Boots]]* (1923) i Pittsburgh. Sangen ble publisert i 1925. 

Den ble umåtelig populær blant jazzband og vokalister fra den perioden og senere, med versjoner av forskjellige artister, innbefattet:

*Chet Baker. Innspilt i Phil Turetskys hus, Los Angeles, 9. juli 1952. Den ble utgitt på *The Complete Pacific Jazz and Capitol Recordings of the Original Gerry Mulligan Quartet and Tentette with Chet Baker* (Mosaic MR5-102 (LP), MD3-102 (CD)) samt på CD-platen *The Complete Pacific Jazz Recordings Of The Gerry Mulligan Quartet With Chet Baker* (Pacific Jazz CDP&nbsp;7243&nbsp;8 38263-2).
*Joséphine Baker. Innspilt i Paris i oktober 1926. Den ble utgitt på 78-platen Odeon A 49172
*The Boswell Sisters. Inbnspilt 13. desember. Den ble utgitt på 78-platen Brunswick 7412.
*Cab Calloway. Han innspilte sangen to ganger: Første gang 7. juni 1932. Den ble utgitt på 78-platen Banner 32483. Den andre gangen innspilte han sangen live på The New Café Zanzibar 16. juli 1945. Den ble utgitt på CD-platen *Cab Calloway '45: Live at the New Cafe Zanzibar* (Magnetic Recordsr 132) i 1993  
*The Chamber Brothers. Gruppas coverversjon fra 1966 ble utgitt på singlen Direction 58-3760 og senere som bonusspor på gjenutgivelsen av CD-platen, *The Time Has Come*
*Bing Crosby & The Mills Brothers. Innspilt i New York City 16. desember 1932. Den ble utgitt på 78-platen Brunswick 6240. 
*Duke Ellington & His Orchestra. Innspilt 9. februar 1932. Den ble utgitt på 78-platen Victor 22938A.
*Benny Goodman Quartet. Innspilt 26. august 1936. Den ble utgitt på 78-platen Victor 25398
*Thelonious Monk. Innspilt 2. november. Utgitt på LP-platen *[[Solo Monk]]* (Columbiar CS&nbsp;9149 i 1965.
*Django Reinhardt. Innspilt i Paris i desember 1934. Utgitt på 78-platen Ultraphone AP&nbsp;1422
*The Revelers. Innspilt i Camden (New Jersey) 4. september 1925. Den ble utgitt på 78-platen Victor 19796
*The Temperance Seven. Utgitt på CD-platen *Those BBC Years* (Upbeat URCD&nbsp;185) i 2009
*Fats Waller & His Rhythm. Innspilt i Camden (New Jersey) 24. juni 1935. Utgitt på 78-platen Victor 25471A
*Ethel Waters. Innspilt 10. oktober 1925. Den ble utgitt på 78-platen Columbia 487D

## Nordnorsk versjon
Terje Nilsen har skrevet en tekst på nordnorsk. Den bærer tittelen «Grete».

### Innspilling
*Terje Nilsen. Utgitt på CD-platen *[[N'te gang]]* (Grammofon GRAM&nbsp;0508) i 2005.

## Referanser
Løeheitunnelen

**Løeheitunnelen** er en veitunnel i Lillesand kommune i Agder. Tunnelen er en del av europavei 18. Den er 322 meter lang og ble åpnet 26. august 2009, da veien mellom Kristiansand og Grimstad ble åpnet.

## Se også

* Veitunneler i Norge
* Undersjøiske veitunneler i Norge

## Referanser
Knut Børsheim

**Knut Børsheim** (født 1987) er en norsk golfspiller som spiller på Europatouren.

Børsheim ble profesjonell i 2010, etter å ha spilt universitetsgolf ved Arizona State. Han kvalifiserte seg for Europatouren 2012 via kvalifiseringsskolen etter 2011-sesongen. Han er tatt ut til Norges Golfforbunds satsing mot OL i 2016, Team Norway Rio ’16.

Hans eneste seier i en profesjonell turnering kom da han vant P4 Tour Hydro-Texaco Open i 2006. Turneringen inngikk i satellittouren Nordic League. I 2011 kom han på annenplass i Challenge Tour-turneringen Kazakhstan Open.

Børsheim har en kongepokal i golf etter å ha vunnet NM i 2009. 

## Meritter
### Nordic League
* 2006 P4 Tour Hydro-Texaco Open (som amatør)

### Norgesmesterskapet i golf
* 2009

## Eksterne lenker
*
Webb Simpson

**Webb Simpson** (født 8. august 1985) er en amerikansk profesjonell golfspiller på PGA-touren. 

Simpson ble profesjonell i 2008. Han spilte med sponsorinvitasjoner på Nationwide Tour og PGA-touren før han gjennomgikk PGAs kvalifiseringsskole ved sesongslutt 2008. Her kom han på delt syvendeplass, og fikk dermed spillerett på PGA-touren for sesongen 2009. I sin første hele sesong på PGA-touren fikk han fire topp-ti-plasseringer og endte på 70.-plass på tourens pengeliste. 

Den første seieren på touren kom i 2011, da han vant Wyndham Championship. Bare to uker senere fulgte han opp med enda en seier i Deutsche Bank Championship, etter omspill. I tillegg var han i omspill om seieren i ytterligere to turneringer, Han endte sesongen på andreplass på pengelisten, og rykket ved sesongslutt inn på 10.-plass på verdensrankingen. Han ble også tatt ut på det amerikanske laget i Presidents Cup. 

Simpson fikk sin aller første Major-seier da han vant det 112. arrangerte US Open Championship. Simpson postet rundene sine med 72-73-68-68 som førte til en samlet score på 281 slag (1 over par). Han gikk sisterunden 2 under par som gjorde at han vant med 1 slag på Graeme McDowell og Michael Thompson.

## Meritter
### Seire på PGA-touren
*2011: Wyndham Championship, Deutsche Bank Championship

### Major-seiere
*2012: US Open Championship

## Presidents Cup
*2011

## Eksterne lenker
* 
* Artikkel om Simpson sin seier i U.S. Open
Diaphanos

***Diaphanos*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Små til middelsstore (vingespenn 30-40 millimeter), slanke, noe hårete sommerfugler. Oversiden er enten ensfarget mørkbrun eller vingen er nesten gjennomsiktig.

## Levevis
Artene lever på høysletter (páramo) 2500-4000 meter over havet. Larvenes næringsplante er trolig et eller annet gras (Poaceae). De fleste Pronophilina lever på bambus, men disse er det forholdsvis lite av på høyslettene der disse artene holder til, og de lever kanskje på et annet slags gras.

## Utbredelse
Slekten er utbredt i fjellområder i Venezuela.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Pronophilina 
***************** Slekten *Diaphanos* Adams & Bernard, 1981
****************** *[[Diaphanos curvignathos]]* Viloria, 1994
****************** *[[Diaphanos fuscus]]* Viloria, 1994
****************** *[[Diaphanos huberi]]* Adams & Bernard, 1981
****************** *Diaphanos* sp. – ubeskrevet art

## Kilder
* Markku Savela's Lepidoptera and some other life forms: Sjekkliste over artene. Hentet 22.1. 2012.
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Viloria, A.L. (1994) High Andean Pronophilini from Venezuela: two new species of *Diaphanos* (Nymphalidae: Satyrinae). Journal of the Lepidopterists' Society 48: 180-189. http://peabody.research.yale.edu//jls/pdfs/1990s/1994/1994-48(3)180-ViloriaP.pdf

## Eksterne lenker
* 
* Brower, A.V.Z. (2011) ''Diaphanos'' på ''Tree of life''
Marina Solodkin

**Marina Solodkin** (født 31. mai 1952 i Moskva i Sovjetunionen (dagens Russland), død 16. mars 2013) var en russisk-israelsk politiker og medlem av Knesset for det politiske partiet Kadima.

Solodkin studerte ved Statsuniversitetet i Moskva, hvor hun fikk en doktorgrad i økonomi og historie. Solodkin emigrerte fra Sovjetunionen til Israel på begynnelsen av 1990-tallet. Med en gang hun var fremme i Israel, ble hun aktiv i israelsk politikk. Solodkin ble valgt inn i Knesset ved valget i 1996. Kort tid før valget i 2006 trakk Solodkin seg fra sitt sete i Knesset.

## Referanser


## Eksterne lenker
* Offisielt nettsted på hebraisk
* Offisielt nettsted på russisk
Breiøygardtunnelen

**Breiøygardtunnelen** er en veitunnel i Gjerstad kommune i Agder. Tunnelen er en del av europavei 18. Den er 25 meter lang.

## Se også
* Veitunneler i Norge

## Referanser


## Eksterne lenker
* Breiøygardtunnelen på Google StreetView
Neopedaliodes

***Neopedaliodes*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Middelsstore (vingespenn ca. 50 millimeter), brune sommerfugler, oversiden kan ha oransje flekker, men ikke øyeflekker. Undersiden er farget som oversiden, men gjerne lirr mer spraglete. Forvingen er av og til tilspisset.

## Levevis
Sommerfuglene lever i skråningene av Andesfjellene mellom 2500-4000 meter over havet.

## Utbredelse
Slekten er utbredt i Colombia, Ecuador og Peru.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Pronophilina 
***************** Slekten *Neopedaliodes* Viloria, Miller & Miller, 2004
****************** *[[Neopedaliodes chingazaensis]]* (Torres & Le Crom, 1997)
****************** *[[Neopedaliodes entella]]* (Thieme, 1905)
****************** *[[Neopedaliodes juba]]* (Staudinger, 1887)
****************** *[[Neopedaliodes lafebreae]]* Viloria m.fl., 2008
****************** *[[Neopedaliodes margaretha]]* (Adams, 1986)
****************** *[[Neopedaliodes michaeli]]* Viloria m.fl., 2008
****************** *[[Neopedaliodes nora]]* (Adams, 1986)
****************** *[[Neopedaliodes parrhoebia]]* (Hewitson, 1872)
****************** *[[Neopedaliodes philotera]]* (Hewitson, 1868)
****************** *[[Neopedaliodes phoenicussa]]* (Hewitson, 1868)
****************** *[[Neopedaliodes proculeja]]* (Thieme, 1905)
****************** *[[Neopedaliodes triquetra]]* (Weymer, 1912)
****************** *[[Neopedaliodes yeyo]]* Pyrcz & Rodriguez, 2007
****************** *[[Neopedaliodes zipa]]* (Adams, 1986)

## Kilder
* Markku Savela's Lepidoptera and some other life forms: Sjekkliste over artene. Hentet 22.1. 2012.
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Viloria, A.L., L.D. Miller, J.Y. Miller & T.W. Pyrcz (2008) Reassessment of *Parapedaliodes* Forster and *Neopedaliodes* Viloria, L.D. Miller & J.Y. Miller, with descriptions of new taxa (Nymphalidae: Satyrinae). Bulletin of the Allyn Museum 151 http://www.flmnh.ufl.edu/mcguire/allyn_pdfs/AME151.pdf
## Eksterne lenker
* 
* Brower, A.V.Z. (2011) ''Neopedaliodes'' på ''Tree of life''
West Branch

**West Branch** er en by i Cedar County og Johnson County i Iowa i USA.

Byen hadde en befolkning på 2 322 i år 2010, og har hatt en befolkningsvekst på 7 % fra 2000. West Branch er fødebyen til den eneste amerikanske presidenten som har vært født i delstaten Iowa, Herbert Hoover.

West Branch ligger 16&nbsp;km øst for Iowa City og 64&nbsp;km vest for Davenport.

## Referanser


## Eksterne lenker
* 
* WestBranchTimes.com (West Branch Times Newspaper Website)
* ''Herbert Hoover: Iowa Farm Boy and World Humanitarian,'' a National Park Service Teaching with Historic Places (TwHP) lesson plan
Barents-Karaisdekket

**Barents-Karaisdekket** var et isdekke i siste istid.

Senteret for dekket lå i Barentshavet og Karahavet, men isen beveget seg opp bakke og innover land i europeisk Russland og Sibir. Svalbard, Frans Josefs land, Novaja Semlja og Severnaja Zemlja var også dekket av denne iskappen. Utenfor finnmarkskysten hang Barents-Karaisdekket sammen med den skandinaviske innlandsisen, men de to ismassene beveget seg uavhengig av hverandre.

Barents-Karaisdekket demmet opp de store russiske elvene som renner mot nord: Jenisej, Petsjora, Ob og Mezen. Det ble dannet store bredemte sjøer med avløp sørover til Aralsjøen og Det kaspiske hav, og derfra via Svartehavet til Middelhavet. 

De norske forskerne Jan Mangerud og John Inge Svendsen har bidratt mye til forskningen på Barents-Karaisdekket.

## Litteratur
*
*
Lou Henry Hoover

**Lou Henry Hoover** (1874–1944) var gift med den amerikanske presidenten Herbert Hoover. Hun var USAs førstedame fra 4. mars 1929 til 4. mars 1933.

Dagen etter bryllupet seilte ekteparet fra San Francisco til Shanghai i Kina, hvor de tilbrakte fire dager ved Astor House. De nygifte bosatte seg etter hvert i sitt første faste hjem, et stort hus i Tianjin. De bodde i Kina fra april 1899 til august 1900. De befant seg dermed i Kina under bokseropprøret. Fru Hoover studerte mandarin når hun bodde i Kina. Senere, mens de bodde i Det hvite hus, snakket Lou noen ganger med ektemannen sin på kinesisk for å hindre at noen andre overhørte dem. Til dags dato er hun den eneste amerikanske førstedamen som har kunnet snakke et asiatisk språk.https://www.history.com/this-day-in-history/future-president-hoover-caught-in-boxer-rebellion

## Referanser


## Eksterne lenker
* 
* 
*
Vicario-demningen

** Vicario-demningen** er en demning for irrigasjon i provinsen Ciudad Real i Spania. Det ligger i elva Guadiana, beliggende midt i landet. Demningen ligger 10&nbsp;km rett nord for byen Ciudad Real.

Reservoaret er på 9,3&nbsp;km² (930 hektar), mens vannmassene som demmer opp har et volum på inntil 32 millioner m³. Selve damanlegget er 21,5 meter høyt og 173 meter lang, og er en gravitasjonsdam.

## Se også
*Liste over verdens største vannkraftverk

## Eksterne lenker
* Vicario, El - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Lars Erik Blokkhus

**Lars-Erik Blokkhus** (født 1977) er en norsk musiker, sanger, låtskriver og gitarist.

Han er mest kjent som vokalist og gitarist i rockebandet Plumbo som er fra Sande i Vestfold. Han og Plumbo vant i 2012 Spellemannprisen for «Årets hit» med sangen *«[[Møkkamann]]»*.

## Diskografi
* *La hjerte slå for MFK* (2005) sammen med Torgeir Hansen
### Plumbo
;Album
* *[[Full åpning]]* (2002)
* *[[På vei til Harryland!]]* (2007)
* *[[Råkk'n Råll Harry]]* (2010)
* *[[Møkkamenn Live]]* (2011)
* *[[Rådebank (Plumbo-album)|Rådebank]]* (2012)
* *[[Kom som dæ sjæl]]* (2014)
* *[[De 15 beste]]* (2015)
* *[[Haraball (Plumbo-album)|Haraball]]* (2016)

;Singler
* *Kong Alkohol* (2009)
* *[[Møkkamann]]* (2010)
* *Møkkamann-Glenn Main Remix* (2011)
* *Nå gir vi jernet* (2011)
* *[[Ola Nordmann]]* (2012)
* *Ta meg* (2012), ft. Endless
* *Tøft å ha det tøft* (2013)
* *Sånn gjør vi det* (2014)
* *Vandrern* (2014)
* *Tennplugg* (2015)
* *La bjella slå* (2016)
* *Langt mot nord* (2017)
* *Bade naken* (2017)
* *Digger deg* (2018)
### Deltar på
* Kråkevingen: *[[Videre (Kråkevingen-album)|Videre]]* (2006)
* Heidi Hauge: *[[Some Broken Hearts...]]* (2007)
* Rune Rudberg: *[[Rett fra sofaen]]* (2007)
* Melodi Grand Prix: *[[Melodi Grand Prix 2012 (album)|Melodi Grand Prix 2012]]* (2012)
* Madcon: *[[Contakt]]* (2012)
* Rune Rudberg: *[[Strong Enough]]* (2012)
* Tylden & co: *[[Seljordfestivalen 2013]]* (2013)
* Rune Rudberg Band: *[[Tro (Rune Rudberg Band-album)|Tro]]* (2013)
* Anne Nørdsti: *[[Danser i måneskinn]]* (2014)
* Rune Rudberg Band: *[[Levd liv (Rune Rudberg Band-album)|Levd liv]]* (2015)
* Ole Evenrud: *[[Det vanskelige 6. albumet]]* (2016)
* Rune Rudberg: *[[20 største hits]]* (2016)
* Torgeir & Kjendisene: *[[En runde til]]* (2016)
* Ole Evenrud: *[[Fra da til nå]]* (2017)
* Rune Rudberg Band: *Vill indianer i cowboyklær* (2017)
* Pia Pihlgrens: *[[Vägskäl]]* (2018)
* SuperMarius: Førtiårskrisa (2019)

## Referanser


## Eksterne lenker
*
Plymouth (Vermont)

**Plymouth** er en by i Windsor County i delstaten Vermont i USA. Byen hadde en befolkning på 420 i år 2010. Byen er mest kjent for å vær fødebyen til den amerikanske presidenten Calvin Coolidge. Calvin Coolidge ble begravet her etter at han døde i år 1933.

## Referanser


## Eksterne lenker
*
Rialb-demningen

** Rialb-demningen** er en demning med vannkraftverk i sideelva Rio Segre (og Rialb) til Ebro i Catalonia, nordøstre Spania. Det ligger i provinsen Lerida (Lleida), Ponts kommune. Anleggsarbeidene startet i 1955, og vannkraftverket ble igangsatt for kraftproduksjon i  1959.

Reseervoarets areal er inntil 15,05&nbsp;km² (1&nbsp;505 hektar), og vannvolumet opp til 402,8 millioner m³. Demningen er 99 meter høy og 606 meter lang gravitasjonsdam i betong.

## Se også
*Liste over verdens største vannkraftverk

## Eksterne lenker
* Rialb - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Megaupload

***Megaupload Limited***, bedre kjent for det stengte nettstedet **Megaupload.com**, var til sammen 6 forskjellige fildeling-nettsider hvor brukerne kunne laste opp videoer og filer som igjen kunne deles og lastes ned av andre. Megaupload Limited er basert i Hongkong og etablert i 2005 av Kim Schmitz. Domenene ble tatt ned og stengt av det amerikanske justisdepartementet den 19. januar 2012 og deretter fulgt opp av arrestasjoner av de ansvarlige, blant annet Kim Schmitz, som er blitt anklaget for å drive med illegal kopiering. 

Stengingen av nettstedene ble møtt med Denial-of-Service (DoS) mot en rekke nettsider som tilhører USAs myndigheter og organisasjoner for opphavsrettigheter. Saken har ennå ikke kommet opp i en rettssak.
## Eksterne lenker
*